Edward James Olmos

Edward James Olmos (født 24. februar 1947 i Los Angeles i California) er en amerikansk Oscar-nominert skuespiller. For det norske publikum er Olmos best kjent for rollen som Castillo i TV-serien Miami Vice, men han har også spilt i filmer som Blade Runner, og science fiction-serien Battlestar Galactica. Han er ambassadør for SENS Research Foundation.


== Bakgrunn ==


=== Tidlig liv og familie ===
Olmos ble født i øst-Los Angeles i California, som sønn av en meksikansk far (med 25% ungarsk-jødisk avstamning) og en meksikansk-amerikansk mor. Da han vokste opp, ville han bli en profesjonell baseballspiller og ble mester (the Golden State batting champion). I tenårene, snudde han seg til rock&roll, og ble sangeren i et band han ga navnet «Pacific Ocean». Bandet slapp også en plate i 1968.
I 1971 giftet Olmos seg med Kaija Keel, datteren til skuespilleren Howard Keel. De fikk to barn sammen, Bodie og Mico, før de ble skilt i 1992. Olmos giftet seg med skuespillerinnen Lorraine Bracco i 1994, men hun ba om skilsmisse i januar 2002 etter fem års separasjon. Han er nå gift med skuespillerinnen Lymari Nadal, og de har tre adopterte barn: Michael D., Brandon og Tamiko.
I 2007, etter en sju år lang prosess, fikk Olmos meksikansk statsborgerskap.


=== Utdannelse ===
Olmos gikk ut med eksamen fra Montebello High School i 1964. Så gikk han på East Los Angeles College og California State University i Los Angeles, der han blant annet tok timer i skuespill og teater.


== Skuespillerkarriere ==


=== Tidlig karriere ===
Sent på 1960-tallet gikk Olmos fra musikk til skuespill, og han var med i flere små profuksjoner, før han fikk en større sjanse i skuespillet Zoot Suit. Oppsettingen ble etterhvert flyttet til Broadway og Olmos fikk en nominasjon til en Tony-pris for sin rolle som «El Pachuco». Han spilte også denne rollen i filmen «Zoot Suit» i 1981. Han har også spilt i filmer som Wolfen, Blade Runner (mot Harrison Ford) og The Ballad of Gregorio Cortez.


=== Suksess ===
I 1984 fikk Olmos sin største rolle til da, som rollefiguren Martin Castillo i drama-serien Miami Vice sammen med Don Johnson og Philip Michael Thomas. For skuespillet sitt i denne serien fikk han en Golden Globe-pris og en Emmy-pris. 
Olmos returnerte til film, og fikk en Oscar-nominasjon som beste skuespiller for filmen Stand and Deliver fra 1988, der han spilte en matematikklærer som forvandlet sine elever til matematikkundre, trass i problemfull bakgrunn. Filmen var basert på en sann historie. 
I 1997 spilte Olmos sammen med Jennifer Lopez i filmen Selena.


=== Senere år ===
Olmos spilte «Rafael Leónidas Trujillo» i filmen In the Time of the Butterflies fra 2001. Han spilte også flere episoder som «Høyesterettsdommer Mendoza» i NBC-dramaet The West Wing.
Fra 2003 til 2009 hadde Olmos en fast hovedrolle som «William Adama» i science fiction-serien Battlestar Galactica, inkludert miniserien som startet det hele. Han har også regissert fire episoder av serien, samt en film. Olmos har fortalt CraveOnline om arbeidet med serien: «I'm very grateful for the work that I've been able to do in my life but I can honestly tell you, this is the best usage of television I've ever been a part of to date.».I 2006 produserte og spilte Olmos en liten rolle i filmen Walkout. Han opptrådte også i Snoop Doggs musikkvideo «Vato», sammen med B-Real fra Cypress Hill. Nå promoterer han forskningen til SENS Research Foundadtion, sens.org, hvis mål er å få menneskelig aldring under medisink kontroll og dermed unngå aldersrelaterte sykdommer. http://www.youtube.com/watch?v=CPrxbcL3l5U


== Priser og nominasjoner ==


=== Oscar ===
1989 – Nominert – Best Actor in a Leading Role – Stand and Deliver


=== Emmy ===
1995 – Nominert – Outstanding Supporting Actor in a Miniseries or a Special – The Burning Season
1986 – Nominert – Outstanding Supporting Actor in a Drama Series – Miami Vice
1985 – Vinner – Outstanding Supporting Actor in a Drama Series – Miami Vice


=== Golden Globe ===
1995 – Vinner – Best Performance by an Actor in a Supporting Role in a Series, Mini-Series or Motion Picture Made for TV – The Burning Season
1989 – Nominert –
Best Performance by an Actor in a Motion Picture – Drama – Stand and Deliver
Best Performance by an Actor in a Supporting Role in a Series, Mini-Series or Motion Picture Made for TV – Miami Vice
1986 – Vinner – Best Performance by an Actor in a Supporting Role in a Series, Mini-Series or Motion Picture Made for TV – Miami Vice


=== Andre priser ===
Listen under er ikke komplett, se Internet Movie Database – Edward James Olmos: Awards
ALMA Awards 

2007 – Vinner –
Outstanding Actor – Television Series, Mini-Series or Television Movie – Battlestar Galactica
Outstanding Director – Television Series, Mini-Series, Television Movie – Walkout
2006 – Nominert – Outstanding Actor in a Television Series – Battlestar Galactica
2002 – Nominert – Outstanding Actor/Actress in a Made for Television Movie or Miniseries – The Judge
1999 – Vinner – Outstanding Individual Performance in a Made-for-Television Movie or Mini-Series in a Crossover Role – The Taking of Pelham One Two Three
1998 – Vinner –
Outstanding Actor in a Feature Film – Selena
Outstanding Actor – Outstanding Individual Performance in a Made-for-Television Movie or Mini-Series in a Crossover Role – 12 Angry Men
1998 – Nominert – Outstanding Actor in a Made-for-Television Movie or Mini-Series – Hollywood ConfidentialSaturn Award (Academy of Science Fiction, Fantasy & Horror Films, USA)

2007 – Nominert – Best Actor in a Television Program – Battlestar Galactica


== Offentlig engasjement ==
Olmos har ofte engasjert seg i sosial saker, spesielt de med spansk/latinsk bakgrunn i USA. I 1998, startet han «Latino Public Broadcasting» og er leder der ennå. Denne TV-kanalen sørger for programmer på offentlig fjernsyn som fokuserer på tema som påvirker det spansk/latinske samfunnet. 
Olmos opptrer også ofte i ungdomsfengsler for å snakke med tenåringer i faresonen. Han har også vært ambassdør for UNICEF. 
I 2001 ble Olmos arrestert og fikk 20 dager i fengsel for å ha vært med i protester mot det amerikanske, militære øvelsesfeltet på øyen Vieques ved Puerto Rico.
Olmos ga 2300 dollar til Bill Richardson som støtte til hans kampanje for å bli presidentkandidat i 2008.


== Filmografi ==
Listene under er ikke komplett, se Internet Movie Database – Edward James Olmos


=== Filmer ===


=== Fjernsyn ===
Kojak – TV-serie 1975, 1 episode
Starsky and Hutch – TV-serie 1977, 1 episode
Miami Vice – TV-serie 1984–1989, fast hovedrolle
American Family – TV-serie 2002, 17 episoder
Battlestar Galactica – TV-serie 2004–2008, fast hovedrolle


== Referanser ==


== Eksterne lenker ==
Offisielt nettsted 
(en) Edward James Olmos – kategori av bilder, video eller lyd på Commons 
(en) Edward James Olmos – galleri av bilder, video eller lyd på Commons 
Honoured by Muslim Public Affairs Committee (video)
(en) Edward James Olmos på Internet Movie Database 
(sv) Edward James Olmos i Svensk Filmdatabas 
(da) Edward James Olmos på Filmdatabasen 
(da) Edward James Olmos på Scope 
(fr) Edward James Olmos på Allociné 
(en) Edward James Olmos på AllMovie 
(en) Edward James Olmos hos Turner Classic Movies 
(en) Edward James Olmos hos Rotten Tomatoes 
(en) Edward James Olmos hos TV Guide 
(en) Edward James Olmos hos The Movie Database 
Edwards James Olmos' Television Schedule
Interview with EJO at PBS
EJO Speaks at Pennsylvania State University